Paterna es promociona com a municipi turístic
12/01/2016

# Paterna es promociona com a municipi turístic

[![Foto de las cuevas de la Torre](/images/noticias/recurso/cuevas-paterna.jpg)](/images/noticias/recurso/cuevas-paterna.jpg)

12.01.2016

L'Ajuntament ha elaborat una Guia Turística en tres idiomes per a difondre l'oferta cultural i gastronòmica i díptics sobre les visites guiades gratuïtes del poble que es poden realitzar

L'Ajuntament de Paterna vol consolidar el municipi com a destinació turística de referència tant a nivell comarcal com a nivell provincial i autonòmic. Amb aquest propòsit, des de la regidoría de Turisme que dirigeix Paqui Periche s'estan duent a terme tota un serie d’iniciatives per a promocionar i donar a conèixer la riquesa patrimonial, cultural i gastronòmica de la capital de L'Horta Nord.

Entre les iniciatives impulsades, destaca la publicació d'una Guia Turística, editada en castellà, valencià i anglès, que s'acaba de posar en circulació. Es tracta d'un complet document que, al llarg de 24 pàgines, realitza un recorregut informatiu pels monuments més emblemàtics de Paterna, des de la Torre i Els Coves fins al Calvari, el Gran Teatre Antonio Ferrandis o el Museu de Ceràmica, passant per una descripció de zones naturals com La Vallesa i el Parc Natural del Túria i incidint en les seues festes i tradicions, entre les quals destaca l'emblemàtica Cordà.

Així mateix, també s'han elaborat díptics sobre els diferents recorreguts turístics que els visitants poden fer del municipi de manera gratuïta i a través de l'Oficina de Turisme de Paterna. D'una banda, poden conèixer ‘Paterna en curt’, visitant breument els tres llocs de referència del municipi i ‘Paterna al complet’, que ofereix una visió més històrica, museística i monumental. Però a més, també existeixen altres recorreguts com són la Ruta dels Coves i la Ruta de la Ceràmica, dos interessants itineraris que, en el dos casos, culminen amb una ruta gastronòmica en la qual els turistes poden gaudir, per només 2 euros, de tapa i beguda en diferents bars del poble.

“Pel nostre patrimoni, per les nostres festes i tradicions i fins i tot per la nostra gastronomia, som un dels municipis turístics per excel•lència de la comarca”, ha destacat l'Alcalde de Paterna, Juan Antonio Sagredo, que considera imprescindible difondre a tots els nivells l'enorme potencial amb el qual compta la Vila que, cada any, rep la visita de prop de 5.000 turistes.

En aquest sentit, Sagredo ha destacat que “Paterna és terra de molins fariners, de coves i de ceràmica”. “Som coneguts per la nostra Torre, per les nostres festes de Moros i Cristians i, sobretot, per la nostra Cordà, però també som el bressol dels socarrats i dels cachaps. A més, en el nostre terme municipal també alberguem espais tan rellevants com la Lloma de Betxí, un poblat de l'Edat de Bronze situat en la Vallesa de Mandor i importants espais culturals com les Coves del Batà i La Cova Gran”, ha recordat el primer edil.